b'\n_START_ARTICLE_\nKulebiller\n_START_SECTION_\nUtseende\n_START_PARAGRAPH_\nSm\xc3\xa5 (mindre enn 2 mm), ovale til nesten kulerunde, sterkt hvelvede, blanke men h\xc3\xa5rete biller. Hodet er kort og bredt med sm\xc3\xa5 fasett\xc3\xb8yne. Antennene er middels lange, 10-leddete, de to innerste leddene er store og omtrent p\xc3\xa6reformede, de tre ytterste danner en k\xc3\xb8lle. Brystskjoldet er mye bredere enn langt, sterkt rundet tilsmalnet framover. Dekkvingene er ovale, uten tydelige punktstriper. B\xc3\xa5de brystskjold og dekkvinger er dekket av punktgroper som varierer fra svake og spredte til ganske dype og tette, og av fine, oppst\xc3\xa5ende h\xc3\xa5r. Hos noen arter kan disse v\xc3\xa6re lange og st\xc3\xa5 ganske tett. Beina er korte, s\xc3\xa6rlig de fire-leddete f\xc3\xb8ttene.\n_START_SECTION_\nLevevis\n_START_PARAGRAPH_\nDen norske arten, Sphaerosoma pilosum, er vanlig mellom l\xc3\xb8vstr\xc3\xb8 i skog, selv om man sjelden legger merke til den fordi den er s\xc3\xa5 liten. Den lever sannsynligvis av sopp.'